**Riscul pentru civilizația umană este războiul nuclear**

Civilizațiile reprezintă un set de caracteristici socio-politico-economice, care definesc o societate complexă, care la rândul ei este împărțită în clase sociale ierarhice.

„Războiul nuclear este un conflict militar sau o strategie politică în care sunt folosite arme nucleare.” . Consider că un astfel de război, în comparație cu un război convențional,ar produce pagube mult mai mari si pe termen lung și ar distruge o mare parte a omenirii, împreună cu tot ce reprezintă orice formă de viață.

În primul rând, un război nuclear constituie un risc major pentru civilizația umană întrucât armele folosite nu doar că sunt periculoase, principalul lor scop fiind acela al distrugerii biosferei, dar totodată fac parte din lista de arme a căror utilizare este interzisă în conflictele armate. Printre acestea se enumeră bomba atomică, a cărui efect este produs prin fisiunea rapidă a atomilor de uraniu 235 sau de plutoniu, bomba cu hidrogen, care se bazează pe energia eliberată prin fisiunea izotopilor de hidrogen la temperaturi foarte ridicate, dar și bomba cu neutroni. Fară îndoială, unele dintre cele mai mari amenințări le reprezintă radiațiile și poluarea atmosferică, a căror consecințe pot duce la o iarnă nucleară, care va schimba climatul, ar duce la subțierea stratului de ozon și chiar foamete, iar durata acesteia poate afecta civilizațiile din următoarele secole sau chiar milenii. Cu toate că acestea au interdicții și limitări parțiale, consider că aceste arme nucleare sunt o primejdie uriașă asupra omenirii, iar interzicerea totală a acestora ar putea fi singura metodă pentru a evita un astfel de dezastru.

În al doilea rând, printre factorii care ar putea duce la un hazard produs de un război nuclear se numără conflictele, care pot începe de la diferențele dimensiunilor culturale dintre civilizații, acestea fiind mișcări violente a căror principal subiect este problema identității, dar și diferențele religioase. Cu siguranță, toate aceste neînțelegeri, care adunate și care ar putea ieși de sub control ar duce la un dezastru iminent, pot fi evitate datorită dreptului internațional umanitar al cărui scop este acela de a limita efectele unui conflict armat, dar și de a restricționa mijloacele si metodele de război. Fără îndoială, această problematică a fost discutată în numeroase Convenții, printre care se numără și Convențiile de la Haga din 1899 si 1907 si Convențiile de la Geneva din 1949. Din păcate, în cazul în care s-ar ajunge la conflicte armate, multe principii ar fi încălcate în proces și ar duce inevitabil la un dezastru.

Așadar, știind că „civilizația concentreză puterea, extinzând controlul uman asupra naturii,inclusive asupra altor ființe”, declanșarea unui război nuclear este unul dintre cele mai mari riscuri pentru civilizația umană, efectele acestuia fiind unele iremediabile.

**Bibliografie**

Băiaș Cosmin. (2020). *Cultură și civilizație: note de curs.* CV: Universitatea Politehnica Timișoara.

D. Mazilu. (1998). *Dreptul păcii. Tratat*. București: Editura All Beck.

Gr. Geamănu. (1977). *Dreptul internaţional penal şi infracţiunile internaţionale*. București: Editura Academiei Republicii Socialiste România.

S. Istrate. (2005). *Dreptul dezarmării. Acorduri multilateral*. București: Editura AH Beck .

Wikipedia. (2021, 12 ianuarie) Civilizație. Accesat pe 06.05.2021 la <https://ro.wikipedia.org/wiki/Civiliza%C8%9Bie>

Wikipedia. (2018, 24 noiembrie) Război nuclear. Accesat pe 06.05.2021 la <https://ro.wikipedia.org/wiki/R%C4%83zboi_nuclear>